условия за разрешаване на движения в рамките на ограничителни зони I, II и III и извън тези зони на пратки от странични животински продукти и на производни продукти от диви свине
 1. Чрез дерогация от забраните, предвидени в член 46, компетентният орган на засегнатата държава членка може да разреши движенията в ограничителни зони I, II и III и извън тези зони на пратки от производни продукти, получени от диви свине, до други ограничителни зони I, II и III или до области извън ограничителни зони I, II и II на същата държава членка и до други държави членки, при условие че те са преминали обработка, с която се гарантира, че производните продукти не пораждат рискове във връзка с африканската чума по свинете.
 2. Чрез дерогация от забраните, предвидени в член 46, параграф 1, компетентният орган на засегнатата държава членка може да разреши движенията на пратки в ограничителни зони I, II и III и извън тези зони на пратки от странични животински продукти от диви свине до други ограничителни зони I, II и III и до области извън ограничителни зони I, II и III на същата държава членка, при условие че:
 а)
 страничните животински продукти се събират, транспортират и унищожават в съответствие с Регламент (ЕО) No 1069/2009;
 б)
 за движения извън ограничителни зони I, II и III транспортното средство е индивидуално оборудвано със сателитна навигационна система за определяне, предаване и записване на местоположението му в реално време. Транспортният оператор позволява на компетентния орган да контролира движението в реално време на транспортното средство и да съхранява електронните записи от движението за срок от поне два месеца от часа на придвижване на пратката.
 Член 52
 Задължения на операторите във връзка с ветеринарните здравни сертификати за движения на пратки от странични животински продукти от диви свине извън ограничителни зони I, II и III на територията на същата засегната държава членка
 Операторите придвижват пратките от странични животински продукти от диви свине само извън ограничителни зони I, II и III в рамките на една и съща засегната държава членка в случая, посочен в член 51, параграф 2, ако тези пратки са придружени от:
 а)
 търговски документ, посочен в глава III от приложение VIII към Регламент (ЕС) No 142/2011 на Комисията; както и
 б)
 ветеринарен здравен сертификат, посочен в член 22, параграф 5 от Регламент (ЕС) No 2020/687;
 Компетентният орган на засегнатата държава членка обаче може да реши да не се издава ветеринарен здравен сертификат, посочен в член 22, параграф 6 от Регламент (ЕС) 2020/687.
 ГЛАВА VI
 СПЕЦИАЛНИ ЗАДЪЛЖЕНИЯ ЗА УВЕДОМЯВАНЕ И ОБУЧЕНИЕ В ДЪРЖАВИТЕ ЧЛЕНКИ
 Член 53
 Специални задължения за уведомяване на засегнатите държави членки
 1. Засегнатите държави членки гарантират, че като минимум от железопътните, автобусните, летищните и пристанищните оператори, туристическите агенции, превозвачите на пътници, в това число летищните и пристанищните оператори, от пътническите агенции, организаторите на ловни пътувания и дружествата, предоставящи пощенски услуги, се изисква да привличат вниманието на своите клиенти към специалните мерките за контрол на болестите, предвидени в настоящия регламент, като по подходящ начин предоставят информация най-малко за основните забрани, изложени в членове 9,